Foto: Vedomosti Joriy yilning 27 iyun kunidan boshlab Moskva birjasining valuta bozorida o‘zbek so‘mi, arman drami va Janubiy Afrika randi bo‘yicha savdolar boshlanadi. “Yangi valutalar bozorning professional ishtirokchilari, ularning mijozlari – jismoniy va yuridik shaxslarning, shu jumladan tashqi iqtisodiy faoliyat sub’yektlarining savdo imkoniyatlarini kengaytiradi”, deyiladi xabarda. Treyderlar va ularning mijozlari quyidagi valuta juftliklari uchun spot va almashtirish vositalaridan foydalanishlari mumkin: Janubiy Afrika randi — Rossiya rubli (ZAR/RUB);   AQSh dollari — Janubiy Afrika randi (USD / ZAR);   Arman drami — Rossiya rubli (AMD/RUB);   AQSh dollari — Arman drami (USD/AMD);   O‘zbek so‘mi — Rossiya rubli (UZS/RUB). BAA dirhami — Rossiya rubli (AED/RUB) va AQSh dollari — BAA dirhami (USD/AED) valuta juftliklari bo‘yicha savdolarning boshlanishi esa keyinroq e’lon qilinishi aytilgan.